Via Serica, vel fortasse Via Sericaria fuit reticulum viarum vel itinerum mercatoriorum ab Europa meridiana per Orientem Proximum et Asiam Mediam usque ad Sinas pertinens, qua merces pretiosae, imprimis serica, transvehebantur. Nomen a Seidenstraße nomine Theodisco deducitur, quo Ferdinandus de Richthofen, geographus Germanicus, hanc viam anno 1877 appellavit.